
DEN CASO 
AVESTRUZ DEN 
APELACION 


Benny Sevinger 


RELACIONA CU + 
INVESTIGACION | 
DI DROGA 
POLIS A DETENE 
HOMBER NA 


AIRPORT 


a confirma di a 
haya donacionnan 
di comerciante pa 

campana y a duna pidi 
tereno pa haci proyecto 


ENCUENTRO CU DIRECTOR EHECUTIVO 

DI IMF DURANTE REUNION DI 
MINISTERRAAD 

IMF ta indica cu Aruba tin un desaroyo 

positivo y impresionante 


DESPUES DI ALGUN DIA SIN MIR'E HUES A ORDENA PA 


DAMA A BATI ALARMA, HOMBER 
ENFERMO DI 75 AÑA HAYA SIN FUNDACION DUCAPRO Y 


BIDA DEN APARTAMENTO Q-WAVES BOLBE NEGOSHA 

SUL uso 


DIARANZON 15 MEI 2024 


Recientemente Minister 
Maduro di Finansa a 
haci entrega di e 'Nota di 
Comienso di Aña 2024' 
na Parlamento. E Nota 
aki ta duna Parlamento 
un bista mas tempran di 
e cambionan den maneho 
cu a tuma luga y cu lo 
tin mester aprobacion di 
Parlamento. Esaki ta e 
di dos biaha cu Minister 
Maduro ta presenta un 
Nota di Comienso di Aña 
na Parlamento. 


Nota di Comienso di Aña 

Na aña 2023 tabata prome 
biaha cu Minister Maduro 
di Finansa a haci entrega 
di un Nota di Comienso 
di Aña na Parlamento. 
Te cu aña 2022, Aruba 
tabata conoce solamente 
un 'Najaarsnota' cu ta 
un 'Nota di Fin di Aña' 
den cual Parlamento 
despues di mita di e aña 
coriente ta wordo informa 
di e cambionan den su 
Presupuesto aproba y 
basa riba esaki Minister 
di Finansa ta presenta un 
Presupuesto Suppletorio 
den cual ta pidi Parlamento 
pa duna aprobacion si tin 
cambionan cu a tuma luga. 
Desde 2023, Minister 


Minister Maduro di Finansa ta informa: 


PARLAMENTO A RICIBI E NOTA DI COMIENSO DI 
AÑA 2024 DEN CUAL TA INDICA E CAMBIONAN DEN 
MANEHO CU A PRESENTA 
Pronto lo presenta un cambio di Ley di Presupuesto 2024 


di Finansa ta presenta 
tambe un 'Voorjaarsnota' 
den cual na comienso di 
aña caba ta presenta e 
cambionan den e Nota di 
Comienso di Aña y hunto 
cu esaki ta presenta un 
Presupuesto Suppletorio 
pa Parlamento por aproba. 


Cambionan proponi 

Den e Nota di Comienso 
di Aña 2024 presenta na 
Parlamento di Aruba, 
Gobierno ta adapta e 
cifranan di entrada na 
e ultimo crecemento 
economico conforme e 
ultimo prognosis haci pa 
Departamento Economico 
cu ta indica cu e economia 
di Aruba lo crece cu 3% 
den aña 2024. Banda di 
esaki, den e Nota por mira 
pa cada ministerio kico ta 
e cambionan den maneho 
ta encera y ki cambio den 
e cifranan mester tuma 
luga pa haci esaki posibel. 
Den e Nota por mira cu tin 
un suma extra di impuesto 
cu a wordo genera cu por 
wordo destina pa realisa 


proyectonan manera, 
entre otro, Delta Plan 
Ouderen, trabounan 


na Parke Curason, Palo 
Marga, Stadion Guillermo 
Prospero Trinidad, 
Leerorkest, Loket Plan 
di Mayor, Indexering 
pa empleado publico, 
y pa renobacion di Cas 
di Cultura. Tambe tin 
fondonan cu Aruba ta haya 
di Hulanda pa asina por 
hiba acabo proyectonan 
di Landspakket, manera 
e Huisartsenopleiding, cu 
tambe mester keda integra 
den Presupuesto 2024. 


Presupuesto Suppletorio 
2024 

E mandatario di finansa ta 
informa cu mientrastanto 
Conseho di Minister 
a bay di acuerdo pa e 
cambionan proponi den e 
Nota di Comienso di Aña 
2024, wordo hinca den un 
Presupuesto Suppletorio 
cu a wordo manda pa Raad 
van Advies pa conseho 
despues cu CAFT a duna 
su opinion. Di eynan e Ley 


1 Imraductio 


lo sigui cana su caminda 
pa por keda presenta na 
Parlamento di Aruba pa su 
tratamento y aprobacion. 


Mas Transparencia 
Presupuestario 
Minister Maduro ta 


acentua cu e uzo di e 
'Voorjaarsnota' of 'Nota 
di Comienso di Aña' den 
e ciclo presupuestario 
di nos Pais, ta brinda 
Parlamento informacion 


Voorjaarsnota 2024 


presupuestario na mas 
momento den un aña. Di e 
manera aki Parlamento por 
sigui e desaroyo di gasto y 
entradanan durante aña 
mas di cerca. Esaki sigur 
ta yuda Parlamento di 
Aruba den su derecho di 
'budgetrecht' y ademas ta 
brinda mas transparencia 
na Pueblo riba con e 
fondonan publico ta keda 
uza pa Gobierno. 


Met de Woorjaarsnota van diensijaar 2024 (VIN 2024) mijen de Staten van Aruba m het voorjaar* al op 


hoodliinen zieht wan de informatio mar voorgenor 
dv in hal vorige jaa varigertelde begrotig van 2024, welke aan actualigatio los is sindi 


december 2023 Dere wicigngsvooritellen zijn gebaseerd op onder andere 


n begrotingswijrigin 


wocentellon van hot nttend kabinet op 


Ha vaststelling ir 


de meest recente voonñopige 


realisatieciifers van 2023, actualisabies van de economische vooruitzichten en of werschunengen in [meerjarige] 


beleidsaccemen, Het eerder delen 
supplertore begroting, wersierkt het bisdpebreche wan de Staten dow 


sand vaa de begroting Peras het publek dehat ¿an te gaan over de 


van dese informatie, vooruitlopend op het ontvangen van de conceps-1% 


op tijd imviped te kunnen uitoefenen op de 


n dere nota gepresenteerde 


begatingiwiiigngwvoor telen. De VIN 2024 is dus vocruillopend 0p de 1% iuppètiire van begrotira 1004 


Tevera tullen de Raad van Advies en het College Aruba Enanceel toezicht (CAR) een afechrit ontvangen van dete 


VOM dar raota 


Ll Economisch beeld voor 2024 


la nuari 2034 heeft de Directo Ecancenische Jaben van Handel en dustrie (DEZH) haar hesijcte prognoses 


voor het jasa 20 


waarsthijnlijee 


(bbp) van AFL 7025 miljoen, wat een verbetering van Af 


14 uitgebracht". Volgens de lastste publicatie wan DEZA! zal de Arubaanse economie in het meesi 
cenario, nominaal procien met 3,0%. Dit betekent een nominaal bruto binnendands product 


197 miboen is ten opriichte van de progmose van me 


2023, Ook bet internationale bMionetaire Fonds (IMF) verwacht dat de Arubaanse economie in 2034 de grers van 


AN 7 mijard zal ontstijgen: in haar Word Economk Ouilook wan oktober 2023 geeft het IMF een nominale bip- 


prognose ter waarde van Àf. 7041 miljoen weer 


karts! wan het logpend denstjaar 


vappleloióe ta y 


er weten bij de Fwi 


l-7 weien owen], i 


neps) 


es, eeri wee wreken bij 


her CAR aijn va 


3 wan beide adhieren bijgesteld worden |kan 


nontarngen 


gen van reipecioóve A 

Minister Endy Croes: 


DIASABRA, 8 DI JUNI PROXIMO, ARUBA LO ENFRENTA 
CORSOU DEN FIFA WORLD CUP QUALIFIERS DEN 
STADION GPT NA DAKOTA 


mafi -> 
ORANJESTAD: 


Recientemente, durante 
conferencia di prensa, 
Minister di Enseñansa 
y Deporte Endy Croes 
hunto cu presidente di 
Arubaanse Voetbal Bond 
(AVB) Sr. Randolf Lacle, 
Sra. Dyane Wiersma y Sr. 
Raymbert Bikker di AVB 
a anuncia oficialmente 
cu e wega clasificativo 
di CONCACAF lo 
tuma luga dia 8 di juni 
proximo den Compleho 
Deportivo Guillermo 
Prospero Trinidad, unda 
cu Seleccion di Aruba lo 
enfrenta e Seleccion di 
Corsou. 

E interes pa FIFA World 
Cup Qualifiers ta hopi 
grandi, tanto nacional- 
como internacionalmente. 
Recientemente, a 
haya bishita di œ 


representantenan di 
CONCACAF cu a bin 
wak con e trabounan ta 
andando den stadion 
Dakota y a laga un lista 
di posibel factornan cu 
mester atende. A inverti 
mas di 5 miyon florin den 
renobacion di stadion na 
Dakota pa cumpli cu e 
standardnan di FIFA y 
CONCACAF. 


Despues di e wega tan 
spera aki dia 8 di juni, 
lo cera e stadion bek 
pa finalisa cu e trabou 
di renobacion. Sra. 
Wiersma a indica cu nan 
ta trahando duro pa haci 
e partido aki uno exitoso. 
Tambe a informa cu lo tin 
un pre evento, den cual lo 
duna mas detaye durante 
siman a traves di nan 
medionan social. Fuera di 


esaki, Sr. Bikker a indica 
cu tanto prensa di Aruba, 
Corsou y Hulanda tin un 
interes hopi grandi den e 
wega aki. Durante siman 
lo comparti un flyer, unda 
cu tur prensa por registra 
pa nan haya un badge pa 
cubri e wega. Sr. Bikker a 


sigui bisa cu no lo permiti 
pa trasmiti e wega en 
bibo, mirando cu tin un 
derecho di transmision 
mara na esaki. Ticket 
pa entreda ta disponibel 
caba riba Pay.aw, na 
Urataka Center y Citgo 
na final di Caya Grandi. 


Minister Endy Croes y 
AVB ta invita Pueblo di 
Aruba pa bin apoya nos 


Seleccion Masculino 
di Aruba dia 8 di juni 
proximo, cuminsando 


8 or di anochi den FIFA 
World Cup Qualifiers den 
Stadion GPT na Dakota. 


NS S Guu PAG. 4 
RELACIONA CU UN INVESTIGACION DI 
"TEAM DRUGSPANDEN" DI POLIS DETENCION 
REPENTINO A CAY NA AIRPORT 


Diadomingo atardi a bay na airport pa cu un investigacion Mucho detayes nan no cay y awor lo sigi cu e 
algun oficial di e Team asina nan detene un andando. kier a duna pero hecho investigacion. 
Drugspanden di polis sospechoso relaciona ta cu e detencion a 


POLIS A DETENE YIU CU NET RIBA DIA DI MAMA 
A BRINGA, MENASA Y MALTRATA FAMIA NA 

Diadomingo atardi 
a drenta informe di 
un  bringamento na 
Noguerastraat, mesora a 
dirigi 2 patruya na e sitio. 
Na yegada di e patruyanan 
mesora a detene e agresor 
aki cual tabata falta respet 
y insulta apart di a dal, 
menasa y agredi famia net 
riba dia di mama. 


EDOS N 


| SOLODIPUEBLO@GMAIL. COM 
| CEL.585 2500 <= e == 

MINISTER MADURO DI FINANSA A RICIBI BISHITA DI 
EXECUTIVE DIRECTOR DI IMF SR. PAUL HILBERS 


Dialuna merdia Minister 
Maduro di Finansa a ricibi 
bishita di e Executive 
Director di IMF sr. Paul 
Hilbers kende ta na 
Aruba pa hiba reunion 
cu e mandatario encarga 
cu finansa, Conseho di 
Minister y ehecutivonan 
di Banco Central cu ta den 
contacto cu IMF. Tabata un 
reunion ameno den cual a 
repasa etrabounan cu IMF 
a bin ta yuda Aruba cune 
den forma di evaluacion 
financiero y economico 
den forma di Article 
IV Mission y asistencia 
tecnico riba diferente 
tereno cu a yuda capacita, 
fortifica y profesionalisa e 
gobernacion di nos Pais. 
E ultimo añanan Aruba a 
bin ta ricibi hopi asistencia 
tecnico cu a keda brinda 
door di IMF via CARTAC 
cu ta nan centro di 
asistencia tecnico pa e 
region di Caribe. Asina 
por menciona asistencia 
tecnico na Departamento 


Economico pa 'update' e 
modelo macro economico 
MARUBA y asistencia 
tecnico na Departamento 
di Estadistica pa valida 
e cifranan di Cuentanan 
Nacional di Aruba, cu ta 
proyectonan cu a yuda 
Aruba grandemente 
specialmente durante di 
pandemia pa por a haci 
calculonan economico 
hopi aserta cu tabata 
necesario pa calcula e 
daño, pero tambe pa por 
a haci pronosticonan pa e 
recuperacion economico 
di nos Pais. Banda di esaki 
IMF a yuda cu asistencia 
tecnico na Departamento 
di Aduana pa asina por 
facilita e servicio di carga 
na comunidad. Desde aña 
2019 Departamento di 
Impuesto tambe a conta 
cu e yudansa di IMF pa 
reformanan fiscal cu a 
tuma luga y dentro di poco 
lo bolbe ricibi asistencia 
pa por sigui capacita y 
profesionalisa e servicio 


brinda na comunidad. Cu 
asistencia tecnico di IMF 
tambe a haci cambionan 
importante den e 
maneho presupuestario 
di Pais Aruba cu ta hiba 
cu awe nos ta conoce 


presupuestonan entrega 
na ora y cu ta contene 
surplus. IMF ta yuda 


Banco Central tambe cu 
e guia necesario pa sigura 
e stabilidad monetario y 
financiero di Aruba. 


Minister Maduro na final 
di e reunion a gradici 
sr. Hilbers pa su bishita 
y a presenta un bunita 
recuerdo como muestra 
di gratitud pa e asistencia 
continuo ricibi di e staff di 
IMF. 


Hunto cu IMF trabounan 
importante a wordo haci 
cu ta sigura e stabilidad 
financiero di Aruba y ta 
yuda crece e credibilidad 
financiero di Aruba den 
wowo di inversionistanan. 


POLIS A DETENE CHAUFFEUR 
BURACHI CU A CORE DEN 
VERBODEN Y A BAY DAL AUTO 
DEN AVENIDA ALO TROMP 


Diadomingo anochi a 
drenta informe di un 


accidente y tin hende ta 
agrediendo e chauffeur 


na Avenida Alo Tromp, 
mesora a dirigi un patruya 


na e sitio. Na yegada di e 
patruya a bin compronde 
cu e chauffeur di un 
Hyundai Getz a bini for 
di pariba den Avenida 
Alo Tromp y a pasa dal 
un Suzuki Swift staciona 
banda di caminda. Esnan 


cu a ira e accidente mesora 
a acerca e chauffeur y 
tabata reclam'e kiko 
su buracheria a pone 
ocasiona. Polis mesora 
a interveni y a detene e 
chauffeur y a bay warda di 
polis cun'e. 


a ya 


HACI PAGO DI ABONEMENT ONLINE 
TA POSIBEL: 


APRECIABLE CLIENTELA, Si BO TA DESEA DI 
HACI E PAGO DI ABONEMENT ONLINE, 
E TA POSIBEL: 


ESAKI TA NOS CUENTA: 
SUNMAX PRINTERS - STA. CRUZ 110 


Banco: RBC 


NUMBER DI CUENTA: 77000001 001524 


Di! ANTEMANO, 
MASHA DANKI. 


SoLo DI PUEBLO. 

BEST FIGHTERS DI CAS BON 

Diasabra ultimo a tuma 
luga Cas Bon Taekwondo 
Cup organisa pa Brazil 
Taekwondo Stichting den 
Centro di Bario Brazil. 
Atletanan den categoria 
Infantil, Cadet, Junior y 
Senior a bringa y e publico 
presente por a mira un 
bon 


TAEKWONDO CUP 


nivel di Taekwondo den 
Cas Bon Taekwondo Cup 
2024. 


Durante e evento e 
comision tecnico a scoge 
e atletanan cu a mustra cu 
nan ta bon bringado. 

Den categoria Infantil 
Tamara Erasmus y 


Rayshawn Nicholson a sali 
best female y male fighter. 
Den categoria Cadet 
Jethro de LIsle y Eva 
Hernandez a sali best 
male y female fighter. 

Den categoria Junior 
William Constant y Jewell 
Illidge a sali best male y 
female fighter. 

Den categoria Senior e 
comision tecnico no a 
scoge niun atleta. 


Master Clifford Rasmijn 
ta gradici e comision 


bringadonan. 


tecnico cu a scoge e miho 

UN APELACION, NOS CU TA HACI UZO DI PARKE CURASON TA DESEA 
UN SOLUCION HOPI LIHE PA CU E SITUACION DESAGRADABEL AKI 


Riool di e casnan di pueblo di Jaburibari ta bay over y ta core den 
cura di Parke Curason, net riba e e caminda unda hende ta cana 


ESAKI TA ALGO CU TA SOSODIENDO PA MAS DI 10 AÑA CABA 
Y NADA NO TA WORDO HACI 


Jaburibari: Pa mas di 10 
aña esnan cu ta bishita 
Parke Curason pa haci 
deporte, constantemente 
ta wordo confronta 
cu œe situacion hopi 
desagradabel aki, net 
unda hende ta cana, 
muchanan ta core bais, 
awa di riool di e casnan 
di Pueblo di Jaburibari 
ta pasa. E pos principal 
di e casnan aki ta net 
pariba di e cura di Parke 
Curason y ta parce cu e no 
ta wordo chika suficiente 
y constantemente e awa di 
riool ta bay over y esaki ta 
core bay riba e tereno di 
Parke Curason. 


Parke Curason no ta djis 
un bunita proyecto, pero 
tambe tin un cancha di 
Voetbal, cu a wordo traha 
pa e fundacion di Johan 
Cruyff. E parke ta wordo 
hopi usa pa esnan cu kier 
cana y haci ehercisio. 
Mayoria di hende den 
oranan di mainta ta 
personanan grandi cu 
hopi biaha riba conseho 
di Dokter ta bay eyden pa 
cana libremente y trankil 


pa mehoracion di nan 
salud. 
Tambe tin muchanan 


chikito cu ta bin cu nan 
mayornan pa core bais, 
of simpelmente hunga un 
rato. Hobennan ta bishita 
e parke pa cross cu nan 
bais, core skateboard 
of hunga un partido di 
voetbal, riba Cruyff Court 
Denzel Dumfries. E ta un 
lastima pa un compleho 
grandi y bunita asina, 
unda pueblo por practica 
un di e deportenan gratis, 
ta haya nan confronta cu 
molester di awa di Riool. 


Diabierna mainta atrobe 


awa di riool a bay over y 
manera semper ta core 
pasa riba e caminda di 
cana. Esaki ta algo hopi 


desagradabel, paso bo 
tin cu pasa cu bo sapato 
di train den e awa sushi. 
Tambe por a mira hende 
cu wandelstok ta cana y cu 
mester pasa den e awa fies 
aki. 


Un mama cu dos yiu 
chikito a bin mainta cu 
nan bais y step pa nan 
hunga un rato, pero no 
a keda ni 10 minuut nan 
a bay, paso e awa ta hole 
fies y e muchanan chikito 
a pasa cu nan bais y step 
den dje. Algun mucha 


homber hoben riba e dia 
liber di scol aki, a dicidi 
di bay hunga voetbal den e 
prestigioso cancha Cruyff 
Court Denzel Dumfries. 


Awa di riool di varios cas 
sigur no ta algo higienico y 
nos no sa kiko tur cada ken 
den e casnan aki ta flush 
of ta manda den e pos aki. 
Nos no sa ki bacteria por 
tin den e awa aki. 


Nos no sa ken ta 
responsabel, den parke 
nos a scucha cu e compania 
cu mester chika e pos aki, 
no lo ta chik'e suficiente 
y pesey constantemente 
e awa ta bay over. Di 
otro banda si e compania 
no ta haci esaki bon, di 
hopi tempo caba mester 
a busca un otro anto, na 
Aruba tin un lista largo 
di companianan cu tin e 
servicio di septic tank. 


E ta un situacion hopi 
desagradabel, pa tur 
hende cu ta desea di haci 
deporte den un lugar cera 
y safe, paso enberdad tin 
hopi caminda pa cana 


pero wak kiko a sosode na 
Linnearpark algun tempo 
atras, un chauffeur a hit 
and run un dama cu den 
oranan di mainta tabata 
cana. Tin Watty Vos 
Boulevard, tin Ser'i Teishi, 
pero e walkway pa cana 
ta hopi cerca di caminda 
grandi. Esaki sigur por ta 
peligroso, pasobra un auto 
por perde control baha 
caminda y subi e caminda 
di cana. E sitio mas sigur 
pa cana ta keda Parke 
Curason, vooral ora di bay 
cu mucha of hende grandi 
di edad, paso e parke ta 
full cera y tin trahado 
eynan constantemente cu 
ta tira bista. 


Nos no sa ken ta 
responsabel pa e pos cu 
constantemente ta bay 
over, pero nos ta haci 
un apelacion grandi por 
medio di e articulo aki, 
pa por fabor busca un 
solucion a corto plazo cu 
e situacion desagradabel 
aki. E ta molestia nos tur 
cu casi tur dia ta haci uzo 
di e compleho deportivo 
Parke Curason. 

Minister Ursell Arends: 


ARUBA SU DEPARTAMENTO DI AVIACION CIVIL TA FIRMA 
ACUERDO CRUCIAL DI ENTRENAMENTO CU ICAO 


Ministerio di Transporte 
ta orguyoso pa anuncia 
firmamento di dos 
acuerdo significante 
di entrenamento cu 
International Civil 
Aviation Organization 
(ICAO). E acuerdonan 
aki a wordo firma dia 1 
di mei 2024 durante e 
“Global Implementation 
Support Symposium” cu 
a tuma luga na Republica 
Domincana. 


E acuerdonan a wordo 
firma door di Sr. Juan 
Carlos Salazar, Secretario 
General di ICAO, y Sr. 
Edwin Kelly, Director di 
Departamento di Aviacion 
Civil di Aruba. Como 
testigo di e firmamento 
a fungi Sr. Salvatore 
Sciacchitano, Presidente 
di Conseho di ICAO, Sr. 
Ursell Arends, Minister 
di Transporte, Integridad, 
Naturalesa y Asuntonan 


di Adulto Mayor y Sr. 
Christopher Barks, 
Director Regional di 
ICAO pa Norte-America, 
Centro-America y Caribe. 


E prome acuerdo ta 
un acuerdo general di 
entrenamento, cu ta 
habri e porta pa diferente 
entrenamento tecnico y 
operacional wordo duna 
door di ICAO na Aruba, 
tanto den forma fisico 
como den forma online. 
E segundo acuerdo ta un 
acuerdo di entrenamento 
specifico tocante 
evaluacion y supervision 
di sistemanan di gestion 
di siguridad operacional 
(“Safety Management 
System”). E entrenamento 
specifico aki, ICAO lo 
duna fisicamente na 
Aruba pa personal tecnico 
di Departamento di 
Aviacion Civil. 


Cu esaki Gobierno di 
Aruba, en particular 
Minister di Transporte, 
Integridad, Naturalesa 
y Asuntonan di Adulto 
Mayor ta duna contenido 


ACCION DI POLIS DEN CAYA 
MAS CONOCI DI TARABANA 


Mandolinstraat - Dialuna 
anochi un biaha mas 
un di e cayanan mas 
cayente di Tarabana 
tawata den noticia, esta 
Mandolinstraat. 


Un cas bon conoci pa 
polis a wordo rondona pa 
polis, debi cu nan lo a haya 
informacion cu tin un auto 


CAMBIA PERSPECTIVA 


horta scondi parti patras 
die cas. 


Pa ningun hende por huy a 
opta pa rondona e cas. 


Polis a drenta e cas, cu 
por bisa ta practicamente 
full habri y a bin topa cu 
un Hyundai color cora 
scondi, y tambe dos mata 


di marihuana y restonan 
di un scooter. 


Un homber cu boca grandi 
no kier a sigui ordo di 
polis mester a wordo trata 
cu forsa, unda tawata 
mester varios agente pa e 
domin'e. E la keda deteni. 

dialuna 


Pues anochi, 


TOCANTE OBESIDAD: 


SA BO NUMBER Y MIDI 
BO PESO 


na su compromiso pa 
inverti den personal 
di Departamento di 
Aviacion Civil di Aruba 
pa asina garantisa cu 
e Departamento aki lo 


habitantenan por a mira 
accion di polis den e 
caya mas conoci te awor 


por sigui cu su trabou 
importante pa asegura 
siguridad di Aruba su 
transporte aereo, di cual 
nos turismo ta depende 
asina hopi ariba. 


den Tarabana cu ta 
Mandolinstraat. 

DEN CASO AVESTRUZ DEN APELACION 


Benny Sevinger a confirma di a haya donacionnan di 
comerciante pa campana y a duna pidi tereno pa haci proyecto 


ORANJESTAD - Awe 
mainta Corte Superior a 
sigui cu e interogacionnan 
cu sospechosonan a pidi 
den e caso apelacion 
Avestruz. 

SOLO DI PUEBLO por 
a compronde cu Benny 
Sevinger a confirma 
declaracion di Curt 
Harms, cu el a haci 
donacion na Fundacion 
Curason Berde y cu Harms 
a pidi y haya tereno pa 
haci proyecto. 

TESTIGO FOWLER NO A 
PRESENTA 

Awe mainta mester a 
interoga e testigo Fowler 
den e apelacion di Benny 
Sevinger. Esaki lo mester 
a sosode via video 
conference pero Hues 
Comisario na Hulanda via 
video conferenceainforma 
Hof di Corte Superior 
cu Fowler no a presenta. 
Despues di dialogo den 
sala di Corte entre Hof, 
abogado mr. Illes cu tin 
e preguntanan pa haci 
y Procurador General, a 
keda palabra cu lo laga 
Fowler duna contesta riba 
e preguntanan via mail. 
BENNY SEVINGER 
Merdia a sigui cu e 
interogacion di Benny 
Sevinger den e apelacion 
di Curt Harms. Abogado 
mr. Carlo acompaña pa 
un abogado femenino 
Hulandes van Kampen, 
kendenan ta representa 
Curt Harms, a haci 
preguntanan. Abogado 
mr. Illes tabata hunto 
cu Benny Sevinger. Ta 
asina cu mr. Carlo a haci 
e preguntanan. Despues 
cu Benny a hura, Hues a 
mustr'e riba su obligacion 
di papia e berdad. Pero 
como sospechoso, e por 
haci uso di derecho di 
silencio ora Benny sinti cu 


e ta perhudica su mes. 

E abogado a mustra 
cu Benny a declara na 
Landsrecherche cu œ 
como minister tin un rol 
importante pa economia 
di Aruba y a duna hopi 
tereno. Benny a splica 
den Corte cu e tempo ey, 
2009, mundial tabata tin 
crisis y hunto cu Hulanda 
Gobierno a planea pa 
stimula economia. Den 
di dos periodo a stimula 
economia via sector 
priva. Benny a bisa Hof 
cu Gobierno a bin cu 
“one stop shop” caminda 
comerciantenan por bay y 
hayaturinformacion y haci 
peticionnan. Abogado mr. 
Carlo a mustra cu Abath 
a declara cu Gobierno a 
intensiva dunamento di 
tereno pa sector priva pa 
proyectonan. Benny a bisa 
cu a ehecuta e plan Bo 
Aruba, caminda a realisa 
108 proyecto y cu ainda 
tin proyecto andando. 
Benny a bisa cu di acuerdo 
cu e plan  caminda 
hasta Hulanda tabata 
envolvi, a duna tereno pa 
comerciantenan inverti. 
CURT HARMS A HAYA 
TERENO PA PROYECTO 
Na 2010 a cuminsa cu e 
proyectonan. A sinta cu 
Curt y Lionel Harms pa 
traha un hotel den centro 
di Oranjestad, banda di 
ex Bon Bini Bazaar. Na 
2010 Harms a bishita 
Promer Minister pa 
realiza proyecto pa un 
tereno cu el a haya for di 
Gobierno anterior pero 
tin problema. Gobierno a 
pidi Curt pa haci proyecto 
den centro di Oranjestad, 
e hotel. 
A HAYA DONACIONNAN 
DI HARMS 

Riba pregunta di mr. 
Carlo, Benny a bisa cu e 


no conoce e companianan 
Minero, Marlyn, Island 
Estates y no tabata sa 
cu nan a haci donacion 
na Fundacion Curason 
Berde, cu ta e fundacion 
di Benny pa campaña. 
Ariba preguntanan di mr. 
Carlo, Benny a nenga di a 
pidi Curt Harms donacion 
pa Fundacion Curason 
Berde. 

Despues Benny a bisa 
cu el a wordo bisa door 
di Harms cu lo yuda den 
campaña pa eleccion 
pero no a papia di suma. 
Benny a bisa cu e unico 
manera pa yuda ta haci 
donacion na Fundacion 
Curason Berde. Abogado 
mr. Carlo a mustra riba 
declaracion di persona 
cu a bisa cu Benny tabata 
contra regularmente 
cuanto placa a drenta den 
Fundacion Curaso Berde. 
Benny a desmenti cu e 
tabata controla cuanto 
placa a wordo dona. 

A PIDI HARMS 


Lis 
a 


ta di s 
C 


mbio 600 kamber di 


DONACION 
Hof a puntra si e grupo 
di campaña di Benny 
lo a acerca Curt pa 
haya donacion. Benny 
a confirma esey. Hof a 
mustra cu tin declaracion 
di Harms cu ta bisa cu tin 
yamada di parti di team di 
Benny pa haci donacion. 
Na dado momento 


Procurador General a 
haci Benny pregunta riba 
sumanan di donacion 
na Fundacion Curason 
Berde. 


El a puntra si 10 mil florin 
ta hopi. Benny a bisa cu e 
no sa kico ta hopi. Benny 
a bisa cu den campaña ta 
bon bini. 


ponsers di Benny 


Oversicht donaties van genoemde rechispersonen aan Stichting FEB" 


| Pristine Estates NV 


Milero Inveztments NY™ 


| The Merlin Group Ny" 


Hotel 


| bedrag 


[ awG 5000 
[awā20.000 


[AWG 10. 000 
[AWG 10,000 


[ AWG 1500 
[ AWG 2500 
[ AwG 25.000 


i [awG 2500 


| AWG 15.000 
| AWG 25.000 
| AWG 25.000 


| Bockingsdatum FCA rekening 


10 september 2013 
15 september 2017 


21 september 2017 
22 september 2017 E 


10 februari 2012 
21 jumi 2013 
21 augustus 2013 
26 juni 2017 


E september 2013 
22 september 2013 
18 nowember 2013 

Prome Minister Evelyn Wever-Croes: 


ENCUENTRO CU DIRECTOR EHECUTIVO DI IMF 
DURANTE REUNION DI MINISTERRAAD 


IMF ta indica cu Aruba tin un desaroyo positivo y impresionante 


PAG. 10 DIARANZON 15 MEI 2024 


hiba nos pais padilanti”, 
Prome Minister a expresa. 


pa cada un di nos pa sigui 
duna di nos parti pa nos 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 
Resultado : Sorteo 13 Mei 2024 Anochi 


02-08-17-29-30 


ximo Jackpot 


==] 50.000,- 


draai bon, e finansas ta 
bay bon y señor Hilbers a 
duna palabranan di elogio 
pa e maneho financiero di 
pais Aruba. 

Señor Hilbers a subraya 
riba e importancia di 
tin surplus-nan den un 
presupuesto pa por paga 
debe y asina baha e debe 
halto cu Aruba tin. Tambe 
el a pone enfasis riba e 
desaroyo di turismo. En 
general e ehecutivo a 
declara cu Aruba tin un 
desaroyo positivo. 

“Hopi tempo nos no 
tawatin un reunion asina 
positivo cu ehecutivonan 
asina halto di IMF cu a 
trece tanto elogio. Esaki 
naturalmente ta yena 
mi cu hopi orguyo como 
Prome Minister di nos 
pais. Nos a pasa den 
temponan hopi dificil 
pero hunto nos a logra, 
tumando decisionnan 
hopi dificil, hiba nos pais 
padilanti. Mi ta gradici 
Minister di Finansa y su 


Sorteo # 1989 


Afl. 640.000,- 


| Sorteo 18240 | 
Lo a 
| mes | 
¡OU EEN 
ME 

R 

www.lottoaruba.com 

Sorteo # 2321 


ORANJESTAD -— Durante 
reunion di Ministerraad 
diamars 14 di  mei, 
tawata tin un encuentro 
cu Director Ehecutivo di 
IMF (Fondo Monetario 
Internacional), señor 
Paul Hilbers. Durante e 
encuentro señor Hilbers a 
duna e vision di IMF riba 


e desaroyo na Aruba. 

Prome Minister Evelyn 
Wever-Croes a informa 
cu e reunion tawata hopi 
positivo unda cu señor 
Hilbers a indica cu e 
desaroyo di Aruba ta uno 
impresionante. IMF tin 
su bista riba Aruba y por 
mira cu e economia ta 


ekipo pa e trabounan cu 
nan ta haci riba e tereno 
financiero y tambe na tur 
colega Minister cu ta duna 
di nan parti riba cada 
tereno y awo por mira 
e resultado den e elogio 
asina importante di parti 
di IMF. Ohala esaki por 
sirbi como un inspiracion 


5795 
MITE 
| 1904 | 
¡Tauro | 
| ESO | 
| X3 | 

MINISTER GEOFFREY WEVER KIER INVITA PUEBLO PA ATENDE 
E SIMPOSIO DI ECONOMIA ORAÑO: 


EXPLORA E FUTURO DI INDUSTRIANAN 
CULTURAL Y CREATIVO 


Aruba ta cla pa explora 
e potencial di su 
industrianan cultural 
y creativo (CCI) na e 


Simposio di Economia 
Oraño, plania pa 27 
di mei, 2024, na The 


Hub at San Nicolas for 
di 13:00 pa 18:00 PM. 
E simposio tin como 
meta pa stimula dialogo 
tocante con e CCI por 
contribui na crecemento 
y desaroyo sostenibel 
den e paisahe creativo 
di Aruba, ofreciendo 
un plataforma pa 
discusionnan informativo, 
oportunidadnan pa 
network, y colaboracion 
entre participantenan. 
Minister Geoffrey Wever 
tambe lo t'ey presente 
pa comparti su vision pa 
sostene e Economia Oraño 
na Aruba. 


E Simposio di Economia 
Oraño ta un iniciativa di 
Ministerio di Asuntonan 
Economico, Comunicacion 
y Desaroyo Sostenibel 
y Aruba Investment 
Agency (ARINA), cu tin 
como meta pa stimula 
crecemento y desaroyo di 
e industrianan cultural y 
creativo di Aruba (CCI). 


Discuscionnan Interactivo 
na Mesa Rondo 

Discucionnan interactivo 
na mesa rondo lo explora 


aspectonan crucial di 
e CCI na San Nicolas, 
invitando aporte y 


ideanan di expertonan di 
industria y sector publico, 
empresarionan y publico 
general interesa pa duna 
rumbo na e futuro di e 
industrianan creativo di 
Aruba. 


Creative 
Entrepreneurship 
Y «shop 


om the private and public sector 
your creative skills into a business! 


Ministro Geoffrey Wever 
a expresa su entusiasmo 
tocante e Simposio, 
bisando, "E evento aki ta 
marca un stap importante 
pa defini y promove 
Economia  Oraño di 
Aruba. Nos ta ansioso pa 
discusionnan informativo, 


HUES A ORDENA PA 
FUNDACION DUCAPRO Y 
Q-WAVES BOLBE NEGOSHA 


ORANJESTAD - Awe 
mainta Hues a bolbe 
ordena pa DUCAPRO y 
Q-Waves negosha. SOLO DI 
PUEBLO por a compronde 
cu awe mainta den Corte, 
atrobe no por a yega na un 
areglo y Hues a ordena pa e 
dos partidonan bolbe sinta 
na mesa. 

Dia 23 Februari 2024, 
Hues, despues di a purba 
negosha cu e partidonan, 
a pospone e caso pa e 
partidonan sinta na mes y 
pa informe 24 April 2024 
di e resultado. 

Ta asina cu e 


negoshacionnan no a 
resulta y 24 April 2024, 
abogado mr. Kock di 
DUCAPRO a pidi Hues pa 
sigui cu e caso. 

E caso sumario cu 
DUCAPRO a cuminsa 
contra Q-Waves ta pa Hues 
prohibi Q-Waves transmiti 
cancionnan na radio 
cu tin derecho di autor. 
Tratamento di e caso riba 
23 Februari 2024 a dura 
bastante caminda Hues 
a intermedia pa mira si 
e partidonan lo por sinta 
na mesa y yega na un 
palabracion riba e tarifa 


di pago. E partidonan 
ta encera tur e radio 
emisoranan di Aruba y 
DUCAPRO. 

RADIONAN Y DUCAPRO 
MESTER NEGOSHA 

Dia 23 Feburari 2024 
durante tratamento di e 
caso sumario, abogado 
mr. Sjiem Fat a bisa cu si 
DUCAPRO kier sinta na 
mesa pa yega na un areglo 
di tarifanan, Q-Waves ta 
dispuesto. Hues ta haya cu e 
solucion ta pa e partidonan 
sinta na mesa pa yega na 
un solucion. Hues ta haya 
cu mester sinta na mesa 


colaboracion, y e visionan 
pa un futuro briyante pa 
nos industrianan cultural 
y creativo." 


Segura Bo Lugar Awor! 

Cuponan pa e Simposio di 
Economia Oraño ta limita, 
pues registra trempan pa 


cu tur radio emisoranan. 


El a puntra si Q-Waves tin 
un tarifa cu por stipula pa 
temporalmente, pendiente 
di e negoshacion pa yega 
na un areglo cu DUCAPRO. 
Q-Waves a bisa 250 
florin pa luna como tarifa 
simbolico. Mr. Kock no 
ta di acuerdo cu e tarifa 
simbolico. E abogado a bisa 
cu e tarifa ey ta mas abao cu 
anterior tabatin negosha. 

NEGOSHACION TA SIGUI 
E promer negoshacion 


segura bo lugar. 


Registracion ta habri awor 
riba e website di www. 
investinaruba.com. Pa 
mas informacion, tuma 
contacto cu: Zuleika 
Quant na z.quant@deaci. 
aw 


a pega y ayera mainta 
durante tratamento di 
e caso, e partidonan a 
trece nan punto di bista 
pa dilanti. Hues a bolbe 
intermedia y a bisa cu ta 
mihor e partidonan bolbe 
sinta na mesa. 

Hues a fiha 2 siman pa 
e partidonan negosha y 
despues informa si a yega 
na un acuerdo. Si e biaha 
aki no yega na un acuerdo 
por spera cu Hues lo bay 
tuma un decision. 

EMPLEADONAN DI LA CABANA BEACH RESORT & CASINO A CELEBRA 
LOGRONAN DI PROME KWARTAAL 


La Cabana Beach Resort 
& Casino a host su prome 
meeting general di 
prome kwartaal cu nan 


empleadonan, anto esaki 
tabata un celebracion 
fantastico di comienso te 
final. E evento a cuminsa 


den e conference room, na 
unda cu General Manager 
Joe Najjar a comparti algun 
informacion valioso tocante 
e futuro di e resort. For di 
plan pa expande na ocean- 
front suites luhoso y hopi 
mas cu tin den tapara. 
Najjar a expresa su gratitud 
na tur empleado pa nan 
contribucion enorme pa 
haci e prome kwartaal di 
2024 uno super exitoso, 
como tambe urgi tur hende 
pa sigui cu nan trabao 
ehemplar. 

Durante e encuentro, HR 
Director Tessely Koolman 
a reconoce Gregorio 
Milton pa su nominacion 
di e AHATA Excellence 
Award. El a anuncia tambe 
algun noticia positivo for 
di e comision di Green & 
Health, incluyendo plan 
pa Health Week cu varios 
actividad. E anuncio cu 
La Cabana Beach Resort 
& Casino awor lo sigui e 
ehempel di varios marca 
renombra den hospitalidad, 


acceptacion den loke ta 
tattoo, cabey largo, y 
cabey colorido, ta algun 
di ecosnan cu a ricibi un 
aprobacion cu entusiasmo, 
asina subrayando e resort su 
compromiso painclusividad 
y individualidad. 


Loke a resalta tambe for 
di e encuentro tabata 
introduccion di HR 
rebranding, un iniciativa 
nobo cu yama We Celebrate 
YOU! na unda cu e HR Team 
a presnta cu hopi pasion e 
esencia di e HR Rebranding 
y slogan. Enfatisando con e 
ta resona den e cultura di 
La Cabana. Strategianan pa 
amplifica e HR Branding y 
yega na un audiencia mas 
amplio a keda revela, asina 
iniciando mas emocion y 
anticipacion den tur esnan 
presente. 

Despues di e 
presentacionnan, tur hende 
a bay over na e ballroom 
pa un celebracion yena 
cu actividad. Tabata tin 


algun bebida di bon bini y 
hopi entretenimento. Un 
jingle hopi ‘catchy’ pa e HR 
Branding a keda presenta 
pa un di e empleadonan di 
e resort mes, Gareth Rosa, 
kende a compone e jingle 
aki pa su empleadonan 
acompaña pa un video 
dinamico cu ta mustra 
e cultura vibrante di La 
Cabana cu empleadonan 
contento bailando y pasando 
bon. Esnan presente a 
disfruta di experiencianan 
interactivo manera 360 
photobooth y mensahenan 
di bos personalisa mientras 
cu DJ/MC Tyson a mantene 
e energia halto. 

Mientras e evento a yega su 
final, tabata tin un sentido 
di gratitud y union den 
tur esnan cu a atende. La 
Cabana su prome encuentro 
pe prome kwartaal di 
aña tabata no solamente 
riba negoshi, pero un 
oportunidad pa bini hunto 
y celebra logronan, cu un 
bista na un futuro briyante. 


SECURITY BALENTE DI SUPERFOOD A SCAPA CHAUFFEUR 
DI WORDO AGREDI CU UN "BUTCHER'S KNIVE" 


Dialuna madruga a drenta 
informe di cu un chauffeur 
cu tabata cambiando 
su flat tire a hera bira 
victima di agresion cu un 
"butcher's knive, mesora 
a dirigi un patruya na 
e sitio. Na yegada di e 


patruya a bin compronde 
cu un chauffeur tabata 
cambiando un flat tire 
y diripient un otro auto 
ta para banda di dje y a 
baha cu un cuchiu basta 
grandi pa bay agredi e 
otro,mesora e securty a 


drenta den accion y kita 
e cuchiu. E agresor a 
core subi su auto y bay. 
Mientrastanto e chauffeur 
cu flat tire a caba di camba 
su tire y tambe a bay. Polis 
a tuma datos di e autonan 
envolvi. 


OLIVE TREE'S 
PRE-PAID 
FUNERAL PLAN 


PAY AS YOU CAN 
A E E 


Piedraplat © 582 0000 
Sanicolaas ( 584 8888 | 5820000 
Habri dialuna pa diabierne | 8:00am-4:00pm 


Olive Tree Social Department (Y) (+297) 743 7411 
www.olivetreefuneralhome.com 

A CLAUSURA E SIMAN CU ENFOKE RIBA TUR NURSE 
HOH a celebra ‘Staff Appreciation Week 2024 
yena di briyo y color 


Como gesto di profundo 
aprecio y admiracion, 
Horacio Oduber Hospital 
a celebra yena di color 
y briyo nan ‘Staff 
Appreciation Week 2024. 
Si bo a bishita Hospital 
entre 6 te cu 13 di mei bo 
por a sinti alegria y mira 
hopi color na HOH, paso 
a transforma diferente 
parti di e edificio cu 
color y tambe dichonan 
positivo. Durante e siman 
aki a demostra e aprecio 
na cada un di e 1200 
empleadonan di HOH cu 
ta contribui grandemente 
na e cuido y bienestar di 
tur pashent. 


A habri e siman cu un 
breakfast al estilo festival 
unda colega por a pasa y 
disfruta di un desayuno 
suculento compaña pa 
delicioso poffertjes. 
Diamars e comision a 
parti un gesto di cariño 
pa tur cu ta traha na 
HOH. Tambe a organisa 
diferente charla cu enfoke 
riba motivacion cual 
coleganan por a inscribi 
pa participa durante dia 
duna pa profesionalnan 
riba tereno di emotional 
intelligence, leadership, 
mindset, self-care 


balans y mas. Sesionnan 
sumamente fructifero 
cu sigur ta aporta na bo 
trabou pero tambe na bo 
bida personal. 


Riba diaranson a 
organisa un tremendo 
‘happy hour’ cu tabatin 
como tema ‘Good Vibes 
Only’ caminda tur 
colega a bini hunto pa 
baila y gosa. Diabierna 
a celebre den estilo di 
un rifa yama ‘Bright and 
Lucky’, caminda varios 
sponsor a duna diferente 
premio pasina e esaki 
por a wordo parti bou 
di tur trahado. A reparti 
hopi premio y HOH ta 
hopi gradici paso esaki 
no lo tabata posibel sin 
e bunita gesto di nos 
comerciantenan. 


Diasabra a enfoca riba 
Aruba su naturalesa 
y tambe salud unda 
coleganan a topa y bay 
cana mainta trempan den 
Parke Nacional Arikok. 


Diadomingo tabata Dia 
di Mama pero tambe 
Dia Internacional di 
Enfermeria. Pa e motibo 
ey a scoge pa riba dialuna 
duna extra atencion na e 
curason di HOH, esta tur 
nurse cu ta brinda cuido y 
amor na nos pashentnan. 
A malcria nan cu un 
dushi masashi pa nan por 
a relaha y tambe a parti 
hopi premio bou di tur e 
nursenan. 


“Di curason un danki 
na e comision cu ta 
consisti di colega di 
diferente departamento 


cu a uni pa haci e ‘Staff 
Appreciation Week’ di 
HOH uno exitoso. Trabou 
di basta luna tras di 
lomba cu e solo meta 
pa demostra gratitud 
na nos coleganan cu ta 
traha 24/7 cu curason pa 
HOH y nos pashentnan. 
Y tambe danki na Hunta 
di Directiva pa e sosten 
y confiansa pa haci e 
siman aki uno exitoso 
yena di ambiente y color, 


Charlaine Huntington, 
Manager didepartamento 
di Communicatie & 
Marketing a termina. 


‘Bringing Brightness to 
HOF’ tabata e meta di 
e siman pa 2024 cual 
siguramente a logra cu 
tur e actividadnan cu a 
organisa. Un siman yena 
di motivacion, color, 
alegria y sin laga afo 
ambiente di 

ORANJESTAD = 
Diamars 14 di mei, Prome 
Minister Evelyn Wever- 
Croes a reuni cu Cuerpo 
Consular di Aruba hunto 
cu representantenan di 
Ministerio di Relacion 
Exterior di Hulanda. 


Prome Minister Evelyn Wever-Croes 


ENCUENTRO CU CUERPO CONSULAR Y 
MINISTERIO DI RELACION EXTERIOR DI HULANDA 


Aruba ta un pais den cual tin mas di 100 nacionalidad ta biba y semper nos ta den harmonia cu otro 


E encuentro aki a 
wordo organisa pa e 
Departamento di Relacion 
Exterior di Aruba y tambe 
a conta cu presencia di 
varios otro profesional di 
Aruba. 

E intencion ta pa hunto cu 


Hulanda traha un manual 
protocolar pa asina tur e 
temanan cu e consulnan 
ta encontra a diario na 
momento di sirbi nan 
ciudadanonan, ta ancra 
den un documento. Prome 
Minister ta splica cu 
esaki lo ta un documento 
bibo y por añadi mas 
informacion na caminda 
ora ta necesario. 


“Mi a gradici e Cuerpo 
Consular pa nan presencia 
y pa traha hunto cu nos 
riba e manual aki. Tambe 
mi ta gradici nan pa e 
trabou cu nan ta haci pa 
e ciudadanonan cu nan 
ta representa kendenan 


a bin Aruba y a haci di 
Aruba nan hogar y asina 
ta yuda nos desaroya nos 
economia. 


Aruba ta un pais den cual 
tinmasdi100nacionalidad 


ta biba y semper nos ta den 
harmonia cu otro y nos lo 
sigui busca y desaroya mas 
amistad y colaboracion 
pa asina hunto nos hiba e 
pais aki padilanti”, Prome 
Minister a remarca. 


DESPUES DI ALGUN DIA SIN MIR*E DAMA A BATI 
ALARMA, HOMBER ENFERMO DI 75 AÑA HAYA SIN 


Dialuna mainta un 
habitante di un compleho 
di apartamento despues 
di a tuma nota di casi 
un siman sin mire y e 
cantidad di musca den 
e area a bati alarma, 
mesora a dirigi patruya 


BIDA DEN 


na e sitio. Na yegada di 
e patruya a bin constata 
e situacion y a solicita 
presencia di bombero pa 
habri e porta. Na yegada 
di bombero mester a kibra 
e porta di baño pa drenta 
y eynan a haya e victima 


sin bida y den estado 
di descomposicion. Na 
yegada di e dokter Texier 
a constata morto natural 
di e homber R.L.B. naci 
Aruba 16 di December 
1948. Na su famianan 
nos ta extende nos mas 


APARTAMENTO 


sincero 


palabranan di 


condolencia. 

FORTALEZA PA FAMIA 


Scirbi pa Pastor Marcel Balootje. 


TENE CURASHI Y CONFIANSA 
DEN DIOS, Y SIGI HACI BON 


Dios ta splica bon cla 
den su palabra, pa nos 
no paga malo cu malo, 
tampo venga otro, y 
den tur cos nos mester 
pordona, manera Dios 
tambe a pordona nos. 


Si nos no ta pordona, nos 
lo keda pega den tempo, 
cu stresss, depresion. 
Orguyo, arogancia,y 
amargura lo ta visibel 
den nos bida, mescos cu 
ora un auto tin flat tire. 


Bo ta lese y ta manera un 
yoke, pero e palabra di 


Dios ta fiel y berdadero, y 
sinos obedece Su palabra, 
nos lo avansa cu victoria 
den nos bida, pero si nos 
ta biba den desobedencia 
, nos lo cosecha fruta di 
desobedencia cual ta furia 
di Dios.(Colosensenan 
3:5-10). 


Dios kier pa nos tin 
curashi pa haci bon, pa for 
di nos boca sali palabra 
positivo, cu ta pone hende 
crece, cu ta duna hende 
balor, especialmente , si 
bo conoce un persona cu 
tabatin un bida negativo, 


sea den droga, alcohol, 


inmoralidad, asina bo 
mira cambio den su 
bida, pasobra Cristo 


Hesus awor ta den su 
bida, no keda sin dune su 
compliment, y asina dune 
animo pa bay dilanti, y 
sigi sirbi Señor. 


No ta ami a ordena 
bo? Sea fuerte y tene 
curashi!No tembla ni 
desmaya, pasobra Señor 
bo Dios, ta cu bo na unda 
cu bo bay.( Josue 1:9). 


Spera riba Señor, sea 


fuerte y E lo fortalese 
bo curason, si spera riba 
Señor.( Salmo 27:14). 


Ma boso sea fuerte,y no 
perde curashi, pasobra 
tin recompensa pa boso 
trabao.(2 Corintionan 
15:7). 


Sea fuerte y fortalese 
boso curason,boso tur 
cu ta spera den Señor ( 
Salmo 32:24). 


Ma mes ora Hesus a papia 
cu nan bisando: Tene 
curashi, ta Ami , no tene 
miedo.(Mateo 14:27). 


E palabra di Dios ta pa 
encurasha nos tur dia, 
pasobra maldad ta avansa 
tur dia, y nos mester ta 
firme den nos oracion, 
firme den lesamento di 
Su Palabra,mantene un 
bida firme den presencia 
di Dios, 


Pica ta pone hende 
tambalia, haña miedo, 
gaña y sconde, tira culpa 
riba otro hende, pone 
hende bira cobarde te na 
un altura cu nan no kier 


carga resposabilidad, 
tampoco para pa e 
berdad. 


E asunto aki no ta un wega 
dia pa dia nos ta mira 
con hende sabi cu bon 
conocemento ta laga pica, 
mentira,y inmoralidad 
domina den nan bida 
pa falta di curashi pa 
reprende diabel, y nan ta 
acepta bida di mentira, 
mediocre, con cu ta pa 
falta di curashi. 


Sea alerta,para firme 
den fe,actua manera 
homber,sea fuerte. 


Laga tur loke boso haci, 
wordo haci cu amor.(1 
Corintionan 16:13). 


Mayor boso mester tin 
curashi pa lanta boso 
yuinan, pasobra e manera 
cu bo mama y bo tata a 
lanta bo , no ta locual ta 
bay rond awor aki, awor 
aki como mayor bo wowo 
mester ta bon habri, 
pasobra maldad kier 
drenta di tur forma den 
nos hubentud, y usando 
e forma di mas fini y 
stiekum. 


Tuma curashi y papia cu 
bo yuinan cara, cu cara, 
ningun mucha por wordo 
educa y coregi den ningun 
forma digital, via telefon 
of internet, como mayor 
bo mester atende cu bo 
yiu personalmente, pa e 
conoce bo amor y tambe 
bo coreccion. 


Finalmente , sea fuerte 
den Señor y den e forsa 
di su poder. ( Efesionan 
6:10). 


Pasobra Dios no a 
duna nos un spirito di 
temor,sino di poder, y di 
amor y di sano huicio.( 2 
Timoteo 1:7). 

Laga nos haci locual ta 
bon den bista di Dios, 
y Dios mes lo duna nos 
curashi pa vence tur 
obstaculo den nos bida, 
pasobra curashi ta un 
bendicion di Dios. 
Sinceramente Pastor 
Marcel Balootje. 


SOLODIPUEBL O(DGMA IL. COM 
CEL.585 9500 

Partido MEP: 


PARTIDO MEP TA FELICITA LIDER DI MEP 


CU SU 15 AÑA DEN POLITCA 


Ban celebra hunto diabierna 31 di mei durante exposicion 
Recarga, Relaha y Inspira 


15 aña pasa, na aña 2009, 
Lider di MEP Evelyn 
Wever Croes a cambia su 
carera di consehero fiscal y 
abogacia, pa politica. Den 
eleccion di e mesun aña, el 
a saca su mes, y a drenta 
Parlamento. Na aña 2011, 
momento cu sr. Nelson 
Oduber a tuma su retiro 
di politica, el a postula su 
mes pa eleccion di lider di 
partido MEP y a gana e 
eleccion, y asina Lider di 
MEP ta lidera e prestigioso 
partido MEP desde 2011 
guiando un ekipo di 
candidatonan determina 
pa trece un cambio y haci 
un diferencia positivo den 
bida di tur ciudadano di 
Aruba. 


E motivacion principal di 
Wever-Croes pa drenta 
politica ta e amor pa e 
pueblo di Aruba y su 
determinacion pa pone 
e ser humano central 
creando oportunidad pa 
tur ciudadano di Aruba 
sinti e prosperidad y 
bienestar cu Aruba por 
brinda tur. 


Evelyn Wever-Creos a 
bira e prome lider di 
MEP femenino na 2011, e 


prome Minister President 
Femenino di Aruba na aña 


2017, e prome votegetter 
femenino di Aruba den 
eleccion 2021 y ta bay den 
historia pa su bon maneho 
durante e pandemia cu 
ta hibando Aruba den 
recuperacion. 


Lider di MEP ta conta 
cu tur cos a cuminsa 
cu e vision di nos lider 
honorario Nel  Oduber 
cu a pidi'e pa drenta den 
politica na aña 2009. Nel 
a fungi como lider pa 25 
aña cual el a haci den un 
forma sublime, logrando 
ta 4 biaha Prome Minister 
di Aruba. 


Na aña 2011, 28 di 
augustus, Evelyn Wever 
— Croes a asumi e reto 
pa lidera Partido MEP. 
Durante e periodo aki, 
tur miembro mester a 
custuma cu Nel no tey 
mas y tambe cu e estilo 
di liderazgo di e prome 
Lider di MEP femenino. 
Sinembargo, hunto cu tur 
miembro, sostenedor y 
candidatonan di MEP, a 
uni nos Partido mas y a 
logra haci MEP e Partido 
di mas grandi na Aruba. 


= 


Evelyn a pasa den 4 
eleccion di cual 3 como 
lider di Partido. 


For di 2009 te cu 2017, 
Evelyn Wever-Croes a 
sirbi pueblo di Aruba como 
Parlamentario. Despues di 
eleccion 2017, el a bira e 
prome Minister President 
femenino di Aruba. 
Den e prome periodo di 
Gobierno di MFP, a logra 
cosnan grandi pa Aruba 
gobernando den e pio reto 
cu nos pais a enfrenta. Ta 
p'esey tambe, MEP a gana 
eleccion y pueblo a expresa 
e gratitud den e votonan 
haciendo Premier Wever — 
Croes e prome votegetter 
femenino di Aruba. 


En conexion cu su 15 
aniversario como politico 
na Aruba, Lider di MEP ta 
organisa un exposicion di 
su arte, Relaha, Recarga y 
Inspira’ durante un “Wine 
and Cheese Event na 
Cede di MEP diabierna 31 
di mei for di 70r pa 100r 
di anochi. Partido MEP 
ta invita pueblo di Aruba 


18 uba 

na e evento aki pa felicita 
Lider di MEP cu su 15 aña 
den politica mientras ta 
disfruta di e bunita arte cu 
ta refleha e momentonan 
cu Evelyn Wever-Croes 
ta relaha, recarga di su 


trabounan duro como 
Prome Minister y cu 
esaki tambe ta inspira tur 
ciudadano pa tuma tempo 
pa explora otro pasion, 
talento y interes, manera 
arte y creatividad. 


Partido MEP ta felicita 
nos Lider, Evelyn Wever- 
Croes pa su 15 aña como 
Lider di nos Partido. 
Danki pa guia e Partido 
den gran forma cu vision 
y determinacion pa haci 
nos Partido fuerte y asumi 
responsabilidadnan pa 
goberna nos pais. 


Bou liderazgo di nos Lider, 
MEP lo sigui cu e trabou 
duro y logra cosnan mas 
grandi ainda pa Aruba. 


